Kazimieras Jonas Sapiega

Kazimieras Jonas Sapiega (; 1637 m. – 1720 m. kovo 13 d. Gardine) – LDK didikas, Sapiegų giminės atstovas, Abiejų Tautų Respublikos karvedys, Lietuvos didysis etmonas.

 Biografija 
Vilniaus vaivados ir Lietuvos didžiojo etmono Povilo Jono Sapiegos sūnus. Pranciškaus Stepono, Benedikto Povilo ir Leono Bazilijaus brolis.

Turėjo sūnus Jurgį Stanislovą, Mykolą Pranciškų, Aleksandrą Povilą.

Kai kurių šaltinių teigimu, Stanislovas Augustas Poniatovskio tėvas Stanislavas Poniatovskis, Krokuvos kaštelionas, galėjo būti nesantuokininiu Kazimiero Jono Sapiegos ir žydaitės sūnumi, kurį įsūnijo Pranciškus Poniatovskis.

 Valstybės tarnyba 

Lietuvos didysis taurininkas nuo 1659 m., Lietuvos didysis pastalininkis nuo 1661 m., o nuo 1663 m. – Lietuvos dvaro paiždininkis.

1665–1670 m. Lietuvos Brastos seniūnas, 1684-1713 m. Merkinės seniūnas.

Polocko vaivada nuo 1670 m., Žemaitijos seniūnas nuo 1681 m. (?1676), Lietuvos lauko etmonas nuo 1681 m., Vilniaus vaivada 1682–1703 m., Lietuvos didysis etmonas 1683–1703 ir 1705–1708 m.

 Ginčas su Vilniaus vyskupu 
1694 m. balandžio 18 d. Vilniaus vyskupas Konstantinas Kazimieras Bžostovskis didįjį etmoną ekskomunikavo už kariuomenės laikymą bažnytinėse valdose.Maculevičius Steponas, Baltrušiene Dolores, Znalosť Litvy. Kniha tisícročia, Kraštotvarka, Kaunas, 1999, ISBN 9986-892-34-1, p. 47

 Pilietinis karas (Valkininkų konfederacija) 

1700 m. pilietinio karo metu kovojo už Sapiegų giminės pozicijų LDK išsaugojimą prieš Valkininkų konfederaciją. Valkininkų mūšyje lapkričio 18 d. pralaimėjo Mykolo Servacijaus Višnioveckio vadovaujamiems bajorams.

1708 m. atidavė etmono buožę savo sūnėnui Jonui Sapiegai.

 Šaltiniai 

|-

Pareigybės

Kazmieras Jonas
Kategorija:Lietuvos didieji etmonai
Kategorija:Lietuvos pastalininkiai
Kategorija:Vilniaus vaivados
Kategorija:Bresto seniūnai
Kategorija:Anykščių seniūnai
Kategorija:Lietuvos tribunolo maršalkos